# EIX 3a: PRINCIPALS PRIORITATS DINS EL CONJUNT DE LES POLÍTIQUES GESTIONADES PER LA GENERALITAT

Procés de participació sobre política pressupostària

*Parlem de pressupostos (edició 2024)*

<https://participa.gencat.cat/processes/politicapressupostaria>

**Explicació de l’eix**

La dinàmica de creixement dels ingressos, la necessitat de reduir el nivell d’endeutament i el creixement dels costos associats a la continuïtat dels serveis que es presten a l’actualitat, fa que els **marges o espais pressupostaris** de què disposa la Generalitat de Catalunya siguin **relativament reduïts**.

Per un altre costat, la Generalitat, dins del seu àmbit competencial, té el repte de **fer front a les principals necessitats i desafiaments** que afronta la **societat catalana**, tant actuals com futurs. Entre aquests reptes, s’hi troben tant àmbits on els resultats de polítiques públiques o bé han empitjorat o bé són inferiors als de jurisdiccions similars tant en l’àmbit estatal com europeu, com els reptes associats a l’envelliment poblacional, la desigualtat, o la mitigació i adaptació al canvi climàtic.


D’aquesta manera, esdevé cabdal poder **definir** de manera clara i concisa quines són les **principals prioritats** dins dels pressupostos de la Generalitat de Catalunya, a fi d’orientar la **presa de decisions** quant a **assignació dels recursos**. Un **conjunt específic i acotat de prioritats** facilita poder posar-hi l’èmfasi durant el procés d’elaboració del pressupost, permetent la **resignació de recursos des d’àmbits menys prioritaris** i premiant amb una **major porció del marge o espai pressupostari** disponible a aquelles **polítiques que contribueixin directament a les prioritats**. Així mateix, aquesta definició de prioritats permet **alinear estratègicament a l’administració**, orientant a què els diferents **departaments i entitats** de la Generalitat **presentin**, durant el transcurs de l’elaboració del pressupost, **propostes d’iniciatives i mesures** que c**ontribueixin** a les **prioritats** definides.

El **Pla de Govern (PdG) per a la XIVª legislatura**, aprovat al 21 de setembre de 2021, marca el **full de ruta de la Generalitat de Catalunya** en l’actual mandat. Els objectius i les **línies d’actuació definides en els diferents eixos** del **PdG** suposen el **marc estratègic de referència per al desenvolupament de les polítiques de la Generalitat**. Tanmateix, l’esmentat reduït marge o espai pressupostari amb què compta la Generalitat ressalta la **necessitat de prioritzar** entre els diferents **àmbits o reptes** sobre els quals cal actuar.

El present eix de debat té per objecte **discutir envers les diferents opcions de polítiques públiques a prioritzar**, tot **considerant els principals reptes (actuals i futurs) de la societat catalana**, amb la finalitat de manifestar quines **opcions** són les **més preferides**, i així **contribuir** a la presa de decisions estratègiques de **definició de prioritats pressupostàries** i el conseqüent trasllat en el procés d’**elaboració dels pressupostos**.

**A quines decisions pressupostàries donarà suport aquest eix de debat?**

Els resultats obtinguts en aquest eix de debat en els diferents canals de participació serviran per a **informar la presa de decisions relatives a la definició de les principals prioritats globals de polítiques públiques per al marc pressupostari a mitjà termini i pel proper pressupost a ser elaborat.** Aquesta definició de prioritats, tot considerant la informació recollida pel procés participatiu, servirà per a la **definició de límits de despesa per departaments**, permetent a **aquells més prioritaris comptar amb major espai fiscal** que aquells menys prioritaris per a **poder proposar** (pel proper pressupost a ser elaborat) **ampliacions o millores en els serveis actuals, o bé projectes i actuacions noves**. A més a més, les prioritats que es defineixin, a part de ser **recollides** explícitament a l’**ordre d’elaboració del pressupost**, també serviran de **referència** als diferents departaments per al **desenvolupament de les seves propostes de pressupost**.

****

**Situació actual**

La realització de **diferents diagnòstics globals** sobre els **reptes socials actuals i futurs de Catalunya**, així com l’anàlisi dels principals **indicadors de benestar i progrés social i de desenvolupament sostenible** per a Catalunya han permès identificar tant l’**evolució com la situació comparada** (amb regions amb similar nivell de desenvolupament) de diferents dimensions del benestar i progrés social de Catalunya. A fi de contextualitzar la discussió en aquest eix de debat, es presenta la següent **síntesi de resultats**:

* Al juny de 2023, el Consell Assessor del Desenvolupament Sostenible (CADS) de la Generalitat de Catalunya va identificar els que consideraven com els **10 principals reptes de Catalunya**. Concretament es van definir els següents:

|  |  |  |  |
| --- | --- | --- | --- |
|  | La necessitat d’accelerar una transició energètica sostenible i justa. |  | La cronificació de la pobresa i l’exclusió social d’una part rellevant de la població. |
|  | Un canvi excessivament lent de l’economia cap a un model circular i col·laboratiu. |  | L’abandonament i la manca de serveis als territoris rurals. |
|  | Un model de transport i mobilitat que encara no respon al context d’emergència climàtica. |  | L’envelliment i la necessitat de millora de les condicions de vida i els drets de la gent gran. |
|  | L’increment dels impactes del canvi climàtic sobre els recursos hídrics, els ecosistemes, l’economia, la salut i el benestar de les persones. |  | La persistència de les desigualtats socials. |
|  | L’agreujament de les dificultats en l’accés i el manteniment d’un habitatge digne. |  | La manca d’eficàcia, eficiència i coordinació entre administracions i agents socials i econòmics. |

Per un altre costat, d’acord amb l’***European Social Progress Index* (EU-SPI) *2020***, Catalunya mostra les següents **fortaleses i febleses** quant a dimensions de **progrés social** a l’hora de **comparar-se** amb **regions** d’Europa amb un **PIB per càpita similar**:

|  |  |  |
| --- | --- | --- |
| **Fortaleses** |  | **Febleses** |
| Salut i benestar |  | Qualitat ambiental |
| Nutrició i cures bàsiques |  | Llibertat personal i elecció |
| Accés a tecnologies de la informació |  | Educació bàsica  (accés i finalització d'estudis obligatoris) |
| Educació avançada |  | Drets personals |
| Tolerància i inclusió |  | Aigua i sanejament |
|  |  | Accés a l'habitatge |

Finalment, l’**anàlisi sintètica envers la situació de benestar i el progrés social** a Catalunya, continguda a l’**Informe Econòmic i Financer** i al document de **presentació** del projecte de **Pressupostos 2024** de la Generalitat de Catalunya s’hi contenen les següents principals conclusions quant a l’**evolució recent** de part dels seus principals **indicadors**:


* **Renda, treball, desigualtat i pobresa**:
* La **renda mitjana neta** que les **llars** van percebre al 2021 (36.163 euros) suposa un creixement del **3,4%** envers el 2020 (**0,4% en dades constants**).
* Els índexs que mesuren la desigualtat en termes de renda (índex de Gini i indicador S80/S20) mostren una **tendència a la reducció de les desigualtats**.
* La **taxa de risc de pobresa global es manté** en uns valors propers al **20%**, però amb una situació comparativament **pitjor** en els casos de les **llars monoparentals i els joves**.
* En relació a la taxa de **privació material severa**, aquesta es va situar en el **8%** al 2022, representant una **millora d’un punt percentual**, però encara mostra **valors** relativament **elevats**.
* La **millora** en els indicadors relatius al **mercat de treball** és significativa, tot i que encara es detecten **taxes altes en l’atur juvenil** (24,0 % el 2022).
* **Educació:**
  + Es detecta una **millora en la taxa d’abandonament prematur dels estudis** que, malgrat que el **darrer any experimenta un repunt**, passa de xifres properes al 30% el 2010, a un percentatge del 16,9% el 2022. La taxa de **persones entre 15 i 29 anys que ni estudien ni treballen que, també ha millorat** respecte de la xifra de 2010 (20,9 %) i el 2022 assoleix un mínim (13,1%).
* **Medi ambient:**
  + Pel que fa a **medi ambient, no s’observen millores destacables** en els corresponents indicadors, on tot i observar-se millores envers l’any anterior pel que fa a consum d’energies renovables i recollida selectiva de residus, l’índex d’**emissions de gasos d’efecte hivernacle** i la **concentració de contaminació a l’aire per partícules** en suspensió **empitjoren**.

**Opcions plantejades en el debat**

Per a aquest eix de debat, es planteja a les persones participants les següents dues qüestions:

1. **Indicar quines 4** agrupacions de **polítiques públiques** es consideren com a **més prioritàries,** per tal de potenciar-les mitjançant **la distribució** de l’**espai o marge pressupostari** que pugui estar disponible. Dins d’aquesta selecció, si és possible, es demana establir l’ordre de prioritat de cada agrupació de política considerada com a prioritària.

Per a aquesta selecció, es proporciona la següent relació d’agrupacions de polítiques públiques, basades en la classificació per programes del pressupost, amb els seus imports (en milions d’euros) de **despeses** en el **Pressupost 2023** (prorrogat a l’exercici 2024) de la Generalitat de Catalunya.



1. Argumentar, per a cada agrupació de política escollida, **per què ha estat considerada com a prioritària** i, dins d’aquestes, debatre en **quins aspectes, reptes o necessitats** es considera que cal proporcionar-hi un **major impuls**.

**Documentació de referència**

* [Els 10 reptes per al desenvolupament sostenible de Catalunya (edició 2023)](https://cads.gencat.cat/web/.content/Documents/Informes/2023/10-REPTES-15_09_23-ACCESSIBLE.pdf)
* [Indicadors de Desenvolupament Sostenible (ODS) de Catalunya.](https://www.idescat.cat/dades/ods/?utm_campaign=home&utm_medium=banner&utm_source=Idescat)
* [Indicadors de benestar i progrés social de Catalunya](https://economia.gencat.cat/ca/ambits-actuacio/economia-catalana/estudis-publicacions/indicadors-benestar-progres-social/)
* [Explicació de l’estructura per programes del pressupost (Pressupostos 2023).](https://aplicacions.economia.gencat.cat/wpres/AppPHP/2023/pdf/EXCLPR.pdf)
* [*European Social Progress Index (EU-SPI)* 2020.](https://ec.europa.eu/regional_policy/information-sources/maps/social-progress/2020_en)
* [Informe Econòmic i Financer del projecte de Pressupostos 2024 de la Generalitat de Catalunya (primera part, apartat 5 “La situació de benestar i el progrés social a Catalunya”).](https://aplicacions.economia.gencat.cat/wpres/2024/pdf/VOL_P_IEF.pdf)

**Límits del debat**

El principal límit d’aquest eix de debat de circumscriu al **compliment de les lleis i normativa** a la qual està subjecte la **Generalitat de Catalunya**, així com a l’àmbit de les **competències** que té la Generalitat en les **polítiques sectorials en les quals hi intervé**.